Here is a page extracted from Wikipedia that may contain CSS, HTML, and a lot of unformatted text.

Title: Vidre
Content: O termin beire reendreza enta ista pachina. Ta lo municipio navarro se veiga Beire (Navarra),

O vidre u veire (de l'occitán < veire) ye un material inorganico, duro, crebadizo y transparent que s'obtiene por fusión, a bels 1.500 °C, d'arena de silica (SiO2), carbonato sodico (Na2CO3) y calsinera (CaCO3), ye un material totalment reciclable sin limite de vegatas que se puet fer o reciclache, en iste proceso se aconsigue reducir o gasto de materials y consumir un 30% menos d'enerchía que con a fabricación de vidre nuevo.

O substantivo "cristal" se fa servir muito a sobén como sinonimo de vidre, encara que ye incorrecto debito a que o vidre ye un solido amorfo y no pas un cristal. En bels textos medievals o termin cristal puet referir-se a lo "cristal de roca" u fanerocristals de cuarz y no pas a lo vidre.

Os primers obchetos feitos de vidre d'a historia que se tién conoixencia son cuentas de collar u abalorios, y en Echipto mientres o reinato de Tutmosis III (1504-1450 aC.) se troban os primers recipients produitos con vidre.

 Utilidaz 

As caracteristicas que tién o vidre fa que siga un material utilizau en muitas aplicacions entre as que cal destacar a construcción, en envases, en optica, iluminación, en a cocina, decoración y bisuteria.

 Bibliografía 
 Stookey, D.Donald. Explorations in Glass: An Autobiography. Wiley, 2000. ISBN 978-1-57498-124-7.
 Vogel, Werner. Chemistry of Glass''. Wiley, 1985. ISBN 978-0-916094-73-7.

Referencias

Vinclos externos 

  Proceso de fabricación d'o vidre.
  O reciclache d'o vidre ta os ninos y zagals.

Materials
Solidos amorfos